INFORMARE – Situație IACRS, pneumonii, gripă

Săptămâna 03 (13 – 19.01.2025)

Cea de-a treia săptămâna a anului, marchează creșteri ale numărului de îmbolnăviri la toate cele trei categorii de afecțiuni monitorizate în cadrul sistemului de supraveghere – IACRS, pneumonii, gripă, astfel:

Avem 2614 IACRS (cu 901 mai multe), 634 pneumonii (cu 226 mai multe) și un plus de 117 cazuri de gripă, față de raportarea precedentă (331, față de 214 cazuri).

Aproape jumătate din IACRS-uri au fost la grupa 15-49 de ani (42,11%), dar, în pofida numărului crescut de cazuri, procentul de internări a fost mai mic (1,14%), ceea ce indică în continuare îmbolnăviri de gravitate redusă.

Dintre cele 634 de pneumonii, doar 151 (23,81%) au necesitat spitalizare, menținând tendința de scădere a numărului de internări observată încă din săptămâna precedentă (când procentul a fost de 36 %). Pe grupe de vârstă, cele mai multe cazuri, 72,55% s-au înregistrat la grupele adulte (15-49, 50-64 , 65 ani și peste), grupul 15-49 deținând majoritatea (35%).

În ceea ce privește gripa, din cele 331 cazuri au fost internate 88 (adică 26,58%). Repartizarea cazurilor pe grupe de vârstă a fost de 55% la grupele 0-14 ani și 45% de la 15 ani în sus.

A fost înregistrat cel de-al treilea deces datorat gripei, din acest sezon – bărbat în vârstă de 51 de ani, confirmat prin RT PCR cu virus gripal A, nevaccinat cu vaccin antigripal, cu comorbidități, internat ATI.

În total, de la începutul sezonului de supraveghere 2024 – 2025, au fost raportate:

• 998 cazuri de gripă (din care 69 confirmate prin RT PCR)

• 23734 cazuri IACRS

• 5207 cazuri de pneumonii.

Decese = 3

(IACRS = Infecții acute de căi respiratorii superioare)

la un pacient în vârstă de 59 ani, confirmat prin RT PCR cu virus gripal A, nevaccinat cu vaccin antigripal, cu comorbidități.